EELNÕU
03.07.2026

Ehitusseadustiku muutmise ja sellega seonduvalt teiste seaduste muutmise seadus 

§ 1. Ehitusseadustiku muutmine

Ehitusseadustikus tehakse järgmised muudatused:

1) paragrahvi 24 lõiget 2 täiendatakse punktidega 41 ja 42 järgmises sõnastuses:
„41) renoveerimispassi koostamine;
42) hoone süsinikujalajälje arvutamine;“;

2) paragrahvi 60 lõiget 1 täiendatakse punktiga 121 järgmises sõnastuses:
„121) renoveerimispassi andmed;“;

3) seadustiku 7. peatüki pealkiri muudetakse ja sõnastatakse järgmiselt:
 „7. peatükk
Hoone energiatõhusus ja süsinikujalajälg“;

4) paragrahvi 62 täiendatakse lõikega 11 järgmises sõnastuses:
„(11) ParagrahviKäesoleva peatüki § 69² lõike 1¹ punktis 5 sätestatud nõuet kohaldatakse ka hoonega külgnevale uuele katusega parklale.“; 

5) paragrahvi 62 lõike 2 punkt 1 tunnistatakse kehtetuks;	Comment by Kristel Soodla - JUSTDIGI: EhS-is on sätteid (§ 821 lg 2 p 1, lg 3 p 1 ja § 822 lg 5 p 3), mis viitavad kehtetuks tunnistatavale § 62 lg 2 punktile 1. Palume nendes sätetes olevad viited vaadata üle ja kavandada vastavad muudatused.

6) paragrahvi 62 lõiget 2 täiendatakse punktiga 6 järgmises sõnastuses:
„6) käesoleva seadustiku § 115 lõikes 1 nimetatud riigikaitselised hooned või muud keskvalitsuse valduses olevad riigikaitselised hooned, välja arvatud kontorihooned või nende teenistuses oleva personali individuaalses kasutuses olevad eluruumid.“;	Comment by Kristel Soodla - JUSTDIGI: Juhime tähelepanu, et § 115 lõikes ei kasutata sõna "hooned", vaid sõna "ehitis". Palume sõnastus ühtlustada. 	Comment by Kristel Soodla - JUSTDIGI: Siin kasutatakse väljendit „muud keskvalitsuse valduses olevad riigikaitselised hooned“, kuid seletuskiri räägib keskvalitsusele kuuluvatest hoonetest. Direktiivi vastavustabelis kasutatakse samuti formuleeringut „relvajõududele või keskvalitsusele kuuluvad ja riigikaitselised hooned“. Palume ühtlustada sõnastust.

7) paragrahvi 62 täiendatakse lõigetega 3 ja 4 järgmises sõnastuses: 
„(3) Käesoleva peatüki nõudeid kohaldatakse järgmistele kultuuriväärtusega hoonetele, arvestades käesoleva paragrahvi lõikes 4 toodud leevendustega:	Comment by Kristel Soodla - JUSTDIGI: HÕNTE käsiraamat: Kui loetelu järjekord ei ole sisupõhine, siis on korrektne esitada pikem loetelu tähestikulises järjekorras. Palume kontrollida üle ja vajadusel muuta.
1) muinsuskaitseseaduse § 13 tähenduses maailmapärandi objektiks olev või maailmapärandi objektil asuv hoone;
2) mälestiseks tunnistatud hoone;
3) muinsuskaitsealal asuv muinsuskaitseseaduse § 10 lõike 2 alusel määratud A- või B-kaitsekategooriasse kuuluv hoone;
4) rahvuspargis asuv kultuuripärandi hulka kuuluv hoone;
5) üld- või detailplaneeringus väärtusliku üksikobjektina määratud hoone või miljööväärtuslikul alal asuv kultuuriväärtusega hoone.

(4) Käesoleva paragrahvi lõikes 3 nimetatud hoone energiatõhususe parandamisel tuleb rakendada vaid neid meetmeid, mis võimaldavad säilitada hoone eripära, välisilme, kultuuriväärtuslikud detailid ja tarindid ning mis on tehniliselt teostatavad ning majanduslikult põhjendatud.“;

8) paragrahvi 63 lõikes 1 asendatakse sõna „vee“ sõnaga „tarbevee“;

9) paragrahvi 63 täiendatakse lõigetega 6–123 järgmises sõnastuses:	Comment by Kristel Soodla - JUSTDIGI: Esitatud on lõiked 6-12, lõiget 13 ei ole (katusega parkla ja hoonega külgnev parkla on koos ühes lõikes).
„(6) Avaliku sektori asutus on energiamajanduse korralduse seaduse § 2 punktis 1 nimetatud asutus.

(7) Tervikrekonstrueerimine on energiatõhususe esikohale seadmise põhimõttega kooskõlas olev hoone või hoone osa oluliste komponentide renoveerimine, millega muudetakse hoone või hoone osa enne 2030. aastat liginullenergiahooneks ja alates 2030. aastast heitevabaks hooneks.

(8) Etapiviisiline tervikrekonstrueerimine on tervikrekonstrueerimine, mis viiakse läbi renoveerimispassis märgitud etappide kohaselt.

(9) Katusega parkla on katusega ehitis, milles on vähemalt kolm parkimiskohta ja mille sisekliima kvaliteedi reguleerimiseks ei tarbita energiat. Hoonega külgnev parkla on hoone elanikele, külastajatele või töötajatele mõeldud autoparkla, mis asub hoone krundil või hoone vahetus läheduses.

(10) Heitevaba hoone on väga suure energiatõhususega hoone, mis ei vaja üldse energiat või vajab väga väikeses koguses energiat, ei tekita kohapeal fossiilkütustest pärinevat süsinikdioksiidi (CO2) heidet ning ei tekita üldse või tekitab väga väikeses koguses kasutusaegseid kasvuhoonegaaside heiteid.

(11) Liginullenergiahoone on hoone, mille energiatõhusus on väga suur ja mitte halvem kui kuluoptimaalne tase ning kus nullilähedane või väga väike nõutava energia kogus pärineb väga olulisel määral taastuvatest energiaallikatest, sealhulgas kohapeal taastuvatest energiaallikatest toodetud või lähiümbruses taastuvatest energiaallikatest toodetud energiast.

(12) Olelusringipõhine globaalse soojenemise potentsiaal ehk hoone süsinikujalajälg on näitaja, millega väljendatakse arvuliselt globaalse soojenemise potentsiaali panust kogu hoone olelusringi jooksul.“;	Comment by Kristel Soodla - JUSTDIGI: Lõike sõnastusest tuleneb, et „olelusringipõhine globaalse soojenemise potentsiaal“ ja „hoone süsinikujalajälg“ on sünonüümid. § 69⁶ lõike 2 kohaselt on aga hoone olelusringipõhine süsinikujalajälg arvutatav nähtus, mille tulemust väljendatakse globaalse soojenemise potentsiaalina. Palume veel kord läbi mõelda, kas süsinikujalajälg ja globaalse soojenemise potentsiaal on üks ja sama mõiste või on teine esimese arvutustulemust väljendav näitaja. 

10) paragrahvi 65 lõike 3 esimene lause muudetakse ja sõnastatakse järgmiselt:
„Energiatõhususe miinimumnõuded, sealhulgas energiatõhususe nõuded hoone energiatõhusust oluliselt mõjutavatele tehnosüsteemidele, nõuded heitevabale hoonele ja hoone sisekliima kvaliteedile, taastuvenergia kasutuselevõtu tingimused ning kultuuriväärtuslikele hoonetele nende nõuete kohaldamise erisused kehtestab valdkonna eest vastutav minister määrusega.“;	Comment by Kristel Soodla - JUSTDIGI: Seletuskirja lisas 2 on määruste kavandite kirjeldused ja seal on märgitud:  "Kultuuriväärtusega hoonete puhul sätestatakse, et energiatõhususe miinimumnõudeid kohaldatakse ulatuses, mis võimaldab säilitada hoone eripära, välisilme ning kultuuriväärtuslikud detailid ja tarindid. Renoveerimisel tuleb arvesse võtta tehnilist teostatavust, majanduslikku põhjendatust ja mõju kultuuriväärtusele. " Sama sisu ütleb juba EN-ga kavandatav EhS § 62 lg 4. 
Vt ka seletuskirjas esitatud kommentaari. Palume täpsustada kahe sätte omavahelist suhet. Volitusnormist peavad nähtuma määrusandliku volituse sisu ja ulatus.

11) paragrahvi 66 lõigetes 1 ja 3 asendatakse sõna „tegeliku“ sõnaga „tüüpilise“;

12) paragrahvi 66 täiendatakse lõikega 11 järgmises sõnastuses:
„(11) Energiamärgise koostamine ei ole kohustuslik käesoleva seadustiku § 62 lõikes 2 punktides 2, 3, 4 ja 5 nimetatud hoonete puhul.“;

13) paragrahvi 67 lõiget 1 täiendatakse pärast sõna „kuulutus“ sõnadega „ja uuendatav üürileping“;

14) paragrahvi 68 lõige 1 muudetakse ja sõnastatakse järgmiselt:
„(1) Avaliku sektori asutuse omandis või kasutuses olevas hoones, mida isikud sageli külastavad, peab energiamärgis olema paigaldatud külastajate jaoks kergesti nähtavale kohale.“;

15) paragrahvi 691 lõike 1 punkti 3 muudetakse ja sõnastatakse järgmiselt:
„3) automaatika- ja juhtimissüsteem (edaspidi automaatikasüsteem);“;


16) paragrahvi 692 täiendatakse lõigetega 11–14 järgmises sõnastuses:
„(11) Kui see on tehniliselt teostatav, funktsionaalselt sobiv ning majanduslikult põhjendatud, paigaldatakse päikeseenergiaseade:	Comment by Kristel Soodla - JUSTDIGI: Palume viia EhS § 692 lõike 11 sissejuhatava lause terminoloogia kooskõlla direktiivi artikli 10 lõike 3 eestikeelse tekstiga või põhjendada seletuskirjas terminoloogilist erinevust. Mõistete erinev kasutamine võib põhjustada ebaselgust selles, milliseid asjaolusid tuleb päikeseenergiaseadme paigaldamise kohustuse hindamisel arvesse võtta.
Viidatud direktiivi sättes on kirjas: "Liikmesriigid tagavad sobivate päikeseenergiaseadmete paigaldamise, kui see on tehniliselt sobiv ning majanduslikult ja funktsionaalselt teostatav,…".
1) püstitatavale uuele avaliku sektori hoonele ja püstitatavale uuele mitteelamule, mille suletud netopind on suurem kui 250 ruutmeetrit;
2) olemasolevale avaliku sektori hoonele, mille suletud netopind on suurem kui 250 ruutmeetrit;
3) üle 500 ruutmeetri suuruse suletud netopinnaga olemasoleva mitteelamu olulisel rekonstrueerimisel või hoone renoveerimisel, sealhulgas katuse või asjakohase tehnosüsteemi ümberehitamisel;
4) püstitatavale uuele elamule;
5) hoonega külgnevale uuele katusega parklale.

(12) Mitme kasutusotstarbega hoone puhul kohaldatakse käesoleva paragrahvi lõikes 11 sätestatud nõudeid hoone ehitisregistrisse kantud peamise kasutusotstarbe järgi.

(13) Käesolevas paragrahvis käsitletakse avaliku sektori hoonena sellist ehitist, mis on mitteelamu ning mille suletud netopinnast kuulub vähemalt 50 protsenti käesoleva seadustiku § 63 lõikes 6 nimetatud asutuse omandisse. 

(14) Püstitatava uue hoone projekteerimisel tuleb tagada selle päikeseenergia tootmise potentsiaali optimeerimine asukohapõhiselt päikese kiirgustiheduse alusel, mis võimaldab päikeseenergiatehnoloogia hilisemat kulutõhusat paigaldamist.“;

17) paragrahvi 692 lõige 3 muudetakse ja sõnastatakse järgmiselt:	Comment by Kristel Soodla - JUSTDIGI: Tegelikult ei muudeta kogu lõiget, vaid asendatakse sõna "hoone" sõnaga "mitteelamu". Palume muutmispunkt vastavalt vormistada. 
„(3) Mitteelamu energiatõhusust oluliselt mõjutava automaatselt reguleeritava tehnosüsteemiga koos tuleb paigaldada tehnosüsteemide pidevat kontrolli ja monitooringut võimaldav keskne automaatikasüsteem.“;

18) paragrahvi 692 lõige 6 muudetakse ja sõnastatakse järgmiselt:
„(6) Olemasoleva hoone küttesüsteemi soojusallika või jahutussüsteemi jahutusallika asendamisel varustatakse hoone isereguleerivate seadmetega, mis reguleerivad temperatuuri taset kas igas ruumis või põhjendatud juhul hoone osa kindlaksmääratud köetaval või jahutaval alal, kui see on tehniliselt teostatav ja majanduslikult põhjendatud. Asjakohasel juhul paigaldatakse ka hüdraulilist tasakaalustamist võimaldavad süsteemid.“;

19) paragrahvi 692 lõige 7 muudetakse ja sõnastatakse järgmiselt: 
„(7) Püstitatava uue hoone jahutus- ja küttesüsteemi rajamisel varustatakse hoone isereguleerivate seadmetega, mis reguleerivad temperatuuri taset igas ruumis või põhjendatud juhul hoone osa kindlaksmääratud köetaval või jahutaval alal, kui see on tehniliselt teostatav ja majanduslikult põhjendatud. Asjakohasel juhul paigaldatakse ka hüdraulilist tasakaalustamist võimaldavad süsteemid.“;

20) paragrahvi 693 lõike 2 esimene lause muudetakse ja sõnastatakse järgmiselt:
„Olemasoleva hoone suurema kui 70-kilovatise nimivõimsusega kütte- ja jahutussüsteemi energiatõhususe hindamiseks, kusjuures süsteem võib olla koos ventilatsioonisüsteemiga või ilma, tehakse nende tehnosüsteemide juurdepääsetavate osade korrapärane ülevaatus.“;

21) paragrahvi 693 täiendatakse lõikega 21 järgmises sõnastuses: 
„(21) Käesoleva paragrahvi lõikes 2 sätestatud olemasoleva hoone tehnosüsteemide juurdepääsetavate osade korrapärane ülevaatus tehakse järgmiselt:
1) suurema kui 290-kilovatise nimivõimsusega tehnosüsteemi ülevaatus iga kolme aasta järel;
2) suurema kui 70-kilovatise ja kuni 290-kilovatise nimivõimsusega tehnosüsteemi ülevaatus iga viie aasta järel.“;

22) paragrahvi 694 pealkirija muudetakse ja sõnastatakse järgmiselt:
„§ 694. Mitteelamu tehnosüsteemid ja nende energiatõhususe suurendamine“;

23) paragrahvi 694 lõiget 1 muudetakse ja sõnastatakse järgmiselt:
„(1) Mitteelamu suurema kui 70-kilovatise tegeliku või projekteeritud nimivõimsusega kütte- või jahutussüsteemi energiatõhususe suurendamiseks, kusjuures süsteem võib olla koos ventilatsioonisüsteemiga või ilma, paigaldab hoone omanik sellele automaatikasüsteemi, kui see on tehniliselt teostatav ja majanduslikult põhjendatud.“;

24) paragrahvi 694 lõiget 2 täiendatakse punktiga 5 järgmises sõnastuses:
„5) seirata sisekliima kvaliteeti.“;

25) paragrahvi 694 täiendatakse lõigetega 3 ja 4 järgmises sõnastuses:
„(3) Mitteelamu varustatakse valgustuse automaatsete juhtimisseadmetega, kui see on tehniliselt teostatav ja majanduslikult põhjendatud ning kui hoone kütte- ja jahutussüsteemi, mis võib olla koos ventilatsioonisüsteemiga või ilma, tegelik või projekteeritud nimivõimsus on suurem kui 70 -kilovatti. Valgustuse automaatsed juhtimisseadmed peavad olema sobivalt jaotatud ja nendega peab olema võimalik tuvastada ruumis viibimist.

(4) Püstitatav uus heitevaba mitteelamu varustatakse siseõhu kvaliteedi seiramist ja reguleerimist võimaldavate mõõte- ja juhtimisseadmetega. Olemasoleva mitteelamu olulisel rekonstrueerimisel paigaldatakse nimetatud seadmed juhul, kui see on tehniliselt teostatav ja majanduslikult põhjendatud.“;
​
26) seadustiku 7. peatükki täiendatakse §-dega 695–699 järgmises sõnastuses: 
„§ 695. Eluhoone elektroonilise seire ja juhtimise lahendused	Comment by Kristel Soodla - JUSTDIGI: Sättes kasutatakse sõna "elamu". Palume sõnastust ühtlustada ja kasutada järjekindlalt sama sõna.

(1) Kui see on tehniliselt teostatav, funktsionaalselt sobiv ning majanduslikult põhjendatud, varustatakse uus püstitatav elamu ja olemasolev oluliselt rekonstrueeritav elamu:
1) pideva elektroonilise seire lahendusega, mis mõõdab süsteemide töö optimaalsust ja teavitab hoone omanikku või omaniku poolt määratud isikut süsteemi tööparameetrite märkimisväärsest muutusest või hoolduse vajadusest;
2) tõhusa juhtimislahendusega, mis tagab energia optimaalse tootmise, jaotamise, salvestamise ja kasutamise ning süsteemi hüdraulilist tasakaalustamist võimaldava seadmega, kui see on asjakohane;
3) lahendusega, mis suudab reageerida energiahinnale ja kohandada energiatarbimist.

(2) Käesoleva paragrahvi lõikes 1 sätestatud nõudeid ei kohaldata ühepereelamu olulise rekonstrueerimise korral, kui paigalduskulud on suuremad kui saadav kasu.

§ 696. Nõuded püstitatava uue hoone olelusringipõhise süsinikujalajälje arvutamisele

(1) Uue hoone püstitamisel tuleb arvutada hoone olelusringipõhine süsinikujalajälg. 

(2) Hoone olelusringipõhine süsinikujalajälg arvutatakse projekteeritud hoone puhul hinnanguliste andmete põhjal ning pärast hoone valmimist hoone ehitusjärgsete andmete põhjal. Hoone olelusringipõhise süsinikujalajälje tulemust väljendatakse globaalse soojenemise potentsiaalina.

(3) Hoone olelusringipõhist süsinikujalajälge arvutab pädev isik, kelle kvalifikatsiooni tõendab haridusel ja töökogemusel põhinev kutseseaduse kohane kutse või muu õigusakti kohane pädevustunnistus. 

(4) Hoone olelusringipõhise süsinikujalajälje arvutamise tulemus lisatakse energiamärgisele energiatõhususe arvutusest eraldi osana. Projekteeritud hoone puhul esitatakse arvutuse tulemus ehitisregistrisse ehitise ehitusloa taotluse või ehitusteatise esitamisel. Hoone valmimise järgselt tuleb asjakohasel juhul teha uus süsinikujalajälje arvutus, mis lisatakse energiamärgisele hiljemalt kasutusloa või kasutusteatise esitamise ajaks. 

(5) Hoone olelusringipõhise süsinikujalajälje arvutamise metoodika, nõuded arvutamise lähteandmete ja tulemuste esitamise kohta kehtestab valdkonna eest vastutav minister määrusega.

§ 697. Püstitatava uue hoone olelusringipõhise süsinikujalajälje piirväärtus 

(1) Püstitatava uue hoone olelusringipõhise süsinikujalajälje arvutamise tulemus ei tohi ületada kehtestatud piirväärtust.

(2) Hoone olelusringipõhise süsinikujalajälje piirväärtused püstitatavale hoonele kehtestab valdkonna eest vastutav minister määrusega.	Comment by Kristel Soodla - JUSTDIGI: Volitusnormi kohaselt minister kehtestaks määrusega piirväärtused. Seletuskirja lisast 2 aga ilmneb, et soovitud ulatus on suurem kui kavandatav volitusnorm lubaks. Nimelt on seal selgitatud, et selle volitusnormi alusel sätestatakse hoone olelusringipõhise süsinikujalajälje piirväärtused ning nende kohaldamise tingimused, mis rakenduvad alates 2030. aasta 1. jaanuarist. Kavandis sätestatakse hooneliigid, millele piirväärtusi kohaldatakse, piirväärtuste arvutamise ja esitamise põhimõtted, seos olelusringipõhise süsinikujalajälje arvutamise metoodikaga ning nõuded andmete esitamiseks ehitisregistrisse. 
Vt ka kooskõlastuskirjas ja SK-s olevat märkust.	Comment by Kristel Soodla - JUSTDIGI: Mujal EN-s on sõnastuses lisaks ka sõna "uus". Soovitame kasutada läbivalt ühtlast sõnastust.

§ 698. Renoveerimispass

(1) Renoveerimispass on konkreetsele hoonele kohandatud kava hoone tervikrekonstrueerimiseks, mis viiakse läbi vastavalt renoveerimispassis märgitud etappidele ning millega parandatakse oluliselt hoone energiatõhusust. Renoveerimispassi koostamine on vabatahtlik.

(2) Renoveerimispassi annab välja pädev isik, kelle kvalifikatsiooni tõendab haridusel ja töökogemusel põhinev kutseseaduse kohane kutse või muu õigusakti kohane pädevustunnistus. 

(3) Enne renoveerimispassi väljaandmist teeb pädev isik: 
1) kohapealse kontrolli, mille käigus kontrollitakse, kas ehitis vastab ehitise kohta koostatud dokumentatsioonile, ja antakse hinnang ehitise tehnilisele seisukorrale;
2) dokumentatsiooni kontrolli, mille käigus kontrollitakse kohapealse kontrolli objektiks oleva ehitise või selle osa kohta õigusaktides nõutud dokumentatsiooni olemasolu ja nõuetekohasust.

(4) Renoveerimispassi andmed kannab pädev isik elektrooniliselt ehitisregistrisse.

(5) Nõuded renoveerimispassi sisule, vormile, väljastamisele ja säilitamisele kehtestab valdkonna eest vastutav minister määrusega.

§ 699. Olemasoleva mitteelamu energiatõhususe miinimumstandardid

(1) Mitteelamu energiatõhususe miinimumstandarditeks on energiatõhususe piirväärtus, mida väljendatakse kilovatt-tundides ühe toatemperatuuriga pinna ruutmeetri kohta aastas.

(2) Käesoleva paragrahvi nõudeid kohaldatakse madalama kui E-klassi kuuluva sisekliima tagamisega hoone suhtes. Mitteelamu energiatõhusust hinnatakse kehtiva energiamärgise alusel.

(3) Kui käesoleva paragrahvi lõikes 2 viidatud mitteelamu kuulub energiamärgise alusel G või madalamasse klassi, peab mitteelamu saavutama vähemalt F-klassi energiatõhususe. Kui mitteelamu kuulub energiamärgise alusel algselt F-klassi, siis peab ta saavutama vähemalt E-klassi energiatõhususe.“;

27) paragrahvi 130 lõike 3 punkti 5 muudetakse ja sõnastatakse järgmiselt:
[bookmark: _Hlk202185220]„5) hoone energiatõhususe, energiamärgise, energiaauditi, renoveerimispassi, süsinikujalajälje, nutivalmiduse näitajate, kütte-, ventilatsiooni- ja jahutussüsteemide energiatõhususe ning käesoleva seadustiku § 694 lõikes 1 sätestatud mitteelamu kütte-, ventilatsiooni- või jahutussüsteemi energiatõhususe suurendamiseks automaatikasüsteemi paigaldamise nõuete täitmise kontrollimine;“;

28) seadustiku normitehnilises märkuses asendatakse tekstiosa „2010/31/EL hoonete energiatõhususe kohta (ELT L 153, 18.06.2010, lk 13–35), muudetud direktiiviga (EL) 2018/844 (ELT L 156, 19.06.2018, lk 75–91) ja määrusega (EL) 2018/1999 (ELT L 328, 21.12.2018, lk 1–77)“ tekstiosaga „(EL) 2024/1275 hoonete energiatõhususe kohta (uuesti sõnastatud) (ELT L, 2024/1275, 08.05.2024)“.

§ 2. Ehitusseadustiku ja planeerimisseaduse rakendamise seaduse muutmine
Ehitusseadustiku ja planeerimisseaduse rakendamise seaduses tehakse järgmised muudatused:

1) paragrahvi 211 täiendatakse lõikega 3 järgmises sõnastuses:
„(3) Ehitusseadustiku § 24 lõike 2 punkti 42 ja § 696 lõike 3 kvalifikatsiooninõudeid ei kohaldata nende hoonete süsinikujalajälje hindamise suhtes, mille ehitusloa taotlus esitatakse enne 2030. aasta 1. jaanuarit.“;  	Comment by Kristel Soodla - JUSTDIGI: Palume kontrollida, kas siin ei peaks olema hoopis sõna "arvutamise", sest viidatud EhS sätted kasutavad läbivalt just seda sõna. Lisaks juhime tähelepanu, et EhS § 696 lõikes 3 on "hoone olelusringipõhise süsinikujalajälje".
 
2) paragrahvi 304 pealkirjas asendatakse tekstiosa „§-s 691“ tekstiosaga „§-des 691–694“;

3) paragrahvi 304 täiendatakse lõikega 11 järgmises sõnastuses:
„(11) Hoone suhtes, mille ehitusloa taotlus on esitatud pärast 2020. aasta 1. juulit, kuid enne käesoleva lõike jõustumist, kohaldatakse ehitusseadustiku § 69² lõike 7 varem kehtinud redaktsiooni.“;	Comment by Kristel Soodla - JUSTDIGI: Juhime tähelepanu, et SK selgitab: "Üleminekusäte tagab seega senise regulatsiooni jätkuva kohaldamise nende ehitusloa taotluste puhul, mis on esitatud pärast 1. juulit 2020, kuid enne eelnõuga muudetava EhS § 69² lõike 7 jõustumist. Pärast uue regulatsiooni jõustumist esitatud ehitusloa taotluste puhul kohaldatakse EhS § 69² lõike 7 uut redaktsiooni.". SK selgitusest saab järeldada, et kohaldatakse taotluse esitamise ajal kehtinud redaktsiooni. Kui see on õige järeldus, palume sõnastust täpsustada, et kohaldatav redaktsioon oleks üheselt seotud ehitusloa taotluse esitamise ajaga.

4) paragrahvi 304 täiendatakse lõikega 21 järgmises sõnastuses:
„(21) 2020. aasta 1. juuli seisuga olemasoleva, ehitusseadustiku § 693 lõikes 21 sätestatud hoone kütte- või jahutussüsteemi järgmine energiatõhususe hinnang antakse suurema kui 290-kilovatise nimivõimsusega hoone tehnosüsteemi puhul hiljemalt 2028. aasta 1. jaanuariks. Kui tehnosüsteemi nimivõimsus on suurem kui 70 kilovatti ja kuni 290 kilovatti, antakse järgmine energiatõhususe hinnang hiljemalt 2030. aasta 1. jaanuariks.“;

5) paragrahvi 304 täiendatakse lõikega 31 järgmises sõnastuses:
„(31) Enne käesoleva lõike jõustumist olemasoleva, ehitusseadustiku § 694 lõikes 1 sätestatud mitteelamu suurema kui 290-kilovatise nimivõimsusega tehnosüsteemile kohaldatakse varem kehtinud redaktsiooni. Mitteelamu suurema kui 70-kilovatise ja kuni 290-kilovatise nimivõimsusega tehnosüsteemi energiatõhususe suurendamiseks paigaldatakse automaatika- ja juhtimissüsteem või esitatakse hinnang, et nimetatud süsteemi paigaldamine ei ole tehniliselt teostatav või majanduslikult põhjendatud, hiljemalt 2030. aasta 1. jaanuariks.“;

6) paragrahvi 304 täiendatakse lõigetega 4–9 järgmises sõnastuses:
„(4) Ehitusseadustiku § 692 lõike 11 punktis 1 sätestatud nõue paigaldada päikeseenergiaseade rakendub uuele avalikule sektorile kuuluvale hoonele ja uuele mitteelamule, mille püstitamiseks esitatakse ehitusloa taotlus pärast ehitusseadustiku § 692 lõike 11 jõustumist.

(5) Ehitusseadustiku § 692 lõike 11 punktis 2 sätestatud nõue tuleb täita avaliku sektori asutuse omandis oleva olemasoleva hoone puhul järgmiselt:
1) hiljemalt 2027. aasta 31. detsembriks, kui hoone suletud netopind on üle 2000 ruutmeetri;
2) hiljemalt 2028. aasta 31. detsembriks, kui hoone suletud netopind on üle 750 ruutmeetri ning
3) hiljemalt 2030. aasta 31. detsembriks, kui hoone suletud netopind on üle 250 ruutmeetri.

(6) Ehitusseadustiku § 692 lõike 11 punktis 3 sätestatud nõuet rakendatakse olemasoleva mitteelamu olulise rekonstrueerimise või hoone rekonstrueerimise, katusel tehtavate tööde või hoone tehnosüsteemide paigaldamise korral, mille jaoks esitatakse ehitusloa taotlus või ehitusteatis alates 2028. aasta 1. jaanuarist.

(7) Ehitusseadustiku § 692 lõike 11 punktis 4 sätestatud nõuet rakendatakse elamule, mille püstitamiseks esitatakse ehitusloa taotlus või ehitusteatis alates 2030. aasta 1. jaanuarist.

(8) Ehitusseadustiku § 692 lõike 11 punktis 5 sätestatud nõuet rakendatakse hoonega külgnevale uuele katusega parklale, mille püstitamiseks esitatakse ehitusloa taotlus või ehitusteatis alates 2030. aasta 1. jaanuarist.

(9) Ehitusseadustiku § 694 lõikes 3 sätestatud mitteelamu varustatakse, kui see on tehniliselt sobiv ja majanduslikult põhjendatud, hoone valgustuse automaatse juhtimise süsteemiga, mille küttesüsteemide, jahutussüsteemide, kombineeritud kütte- ja ventilatsioonisüsteemide või kombineeritud jahutus- ja ventilatsioonisüsteemide nimivõimsus on:
1) suurem kui 290 kilovatti hiljemalt 2028. aasta 1. jaanuariks;
2) suurem kui 70 kilovatti ja kuni 290 kilovatti hiljemalt 2030. aasta 1. jaanuariks.“;

7) Ehitusseadustiku ja planeerimisseaduse rakendamise seadust täiendatakse §-dega 3016–3018 järgmises sõnastuses:
„§ 3016. Ehitusseadustiku §-s 695 sätestatud nõuete rakendamine

Ehitusseadustiku § 695 lõikes 1 sätestatud nõue kehtib püstitatava uue elamu ja olemasoleva oluliselt rekonstrueeritava elamu suhtes, mille ehitusloa taotlus või ehitusteatis on esitatud peale käesoleva paragrahvi jõustumist.

§ 3017. Ehitusseadustiku §-des 696–697 sätestatud nõuete rakendamine 

(1) Ehitusseadustiku §-s 696 sätestatud nõudeid rakendatakse püstitatavale uuele hoonele, mille ehitusloa taotlus või ehitusteatis esitatakse alates 2030. aasta 1. jaanuarist. Püstitatavatele uutele hoonetele, mille suletud netopind on suurem kui 1000 ruutmeetrit, rakendatakse nimetatud nõudeid, kui ehitusloa taotlus esitatakse alates 2028. aasta 1. jaanuarist. 

(2) Ehitusseadustiku §-s 697 sätestatud olelusringipõhise globaalse soojenemise potentsiaali piirväärtust rakendatakse ehitatavale uuele hoonele, mille ehitusloa taotlus või ehitusteatis esitatakse alates 2030. aasta 1. jaanuarist.	Comment by Kristel Soodla - JUSTDIGI: EhS § 69⁷ reguleerib hoone olelusringipõhise süsinikujalajälje piirväärtust. Palume ühtlustada.	Comment by Kristel Soodla - JUSTDIGI: Palume ühtlustada sõnastust, mujal on kasutatud sõna "püstitatav".

§ 3018. Ehitusseadustiku § 699 lõike 4 rakendamine	Comment by Kristel Soodla - JUSTDIGI: Palume kontrollida viidet, sest EhS § 699 lõiget 4 eelnõus ei ole. Kavandatavas EhS §-s 69⁹ on ainult kolm lõiget.

Ehitusseadustiku § 699 lõikes 4 nimetatud olemasolev mitteelamu peab kuuluma oma energiatõhususe poolest vähemalt F-klassi 2030. aasta 1. jaanuariks ja vähemalt E-klassi 2033. aasta 1. jaanuariks.“.


§ 3. Energiamajanduse korralduse seaduse muutmine

1) paragrahvi 2 täiendatakse punktiga 37 järgmises sõnastuses:
„37) säästupõhiste maksete rahastamise kava – laenukava, mis on mõeldud üksnes energiatõhususe suurendamiseks ja mis seob laenu tagasimaksed saavutatud energiasäästuga, võttes arvesse ka muid majandustegureid, nagu energiakulude indekseerimine, intressimäärad, varade väärtus ja laenu refinantseerimine.“;

2) paragrahvi 3 lõige 7 tunnistatakse kehtetuks;

3) paragrahvid 4 ja 41 tunnistatakse kehtetuks; 

4) seadust täiendatakse §-dega 43 ja 44 järgmises sõnastuses:
„§ 43. Riiklik hoonete renoveerimiskava

(1) Energiasäästu koordinaator koostab riikliku hoonete renoveerimiskava (edaspidi renoveerimiskava) avaliku ja erasektori elamute ja mitteelamute rekonstrueerimise tagamiseks kogu riigis, et saavutada 2050. aastaks väga energiatõhus ja vähese CO2 heitega hoonete fond eesmärgiga muuta olemasolevad hooned heitevabaks ehitusseadustiku § 63 lõikge 11 tähenduses.	Comment by Kristel Soodla - JUSTDIGI: Palume kontrollida viidet. Lõige 10 määratleb heitevaba hoone, lõige 11 aga liginullenergiahoone.

(2) Renoveerimiskava sisaldab järgmist:
1) riiklikul energiamärgiste andmebaasil ja statistilisel valimil põhinev ülevaade riigi hoonefondist, mis hõlmab eri liiki hooneid, sealhulgas nende osakaalu hoonefondis, ehitusaega ja kliimatsoone;
2) ülevaade turutõketest ja -tõrgetest, ehitus-, energiatõhusus- ja taastuvenergiasektori suutlikkusest ning vähekaitstud leibkondade osakaalust, mis põhineb asjakohasel juhul statistilisel valimil;
3) tegevuskava, mis sisaldab riiklikult kehtestatud eesmärke ja mõõdetavaid tulemusnäitajaid, sealhulgas eesmärki vähendada energiaostuvõimetute isikute arvu, pidades silmas 2050. aasta kliimaneutraalsuse eesmärki, et tagada 2050. aastaks väga energiatõhus ja vähese CO2 heitega hoonete fond ning olemasolevate hoonete muutmine heitevabaks;
4) ülevaade käesoleva paragrahvi lõike 2 punktis 3 sätestatud tegevuskava elluviimist toetavatest rakendatavatest ja kavandatud poliitikasuundadest ja meetmetest;
5) ülevaade riikliku hoonete rekonstrueerimiskava rakendamiseks vajalikest investeeringutest, rahastamisallikatest ja meetmetest ning hoonete rekonstrueerimiseks ette nähtud haldusressurssidest;
6) püstitatava või rekonstrueeritud heitevaba hoone kasutusaegse kasvuhoonegaaside heite ja aastas vajamineva primaarenergia piirmäärad;
7) mitteelamute energiatõhususe miinimumstandardid, võttes aluseks energiatõhususe maksimaalsed piirväärtused;
8) elamufondi rekonstrueerimise riiklik trajektoor koos 2030. ja 2035. aasta vahe-eesmärkidega, mida väljendab keskmine primaarenergiatarbimine kilovatt-tundi ruutmeetri kohta aastas;
9) tõenduspõhine hinnang hoonete eeldatava energiasäästu ja kasu kohta ühiskonnale tervikuna, sealhulgas nende sisekliima kvaliteedi kohta.

(3) Käesoleva paragrahvi lõikes 1 nimetatud renoveerimiskava ei ole strateegiadokument riigieelarve seaduse tähenduses ega strateegiline planeerimisdokument keskkonnamõju hindamise ja keskkonnajuhtimissüsteemi seaduse tähenduses.

(4) Energiasäästu koordinaator koostab renoveerimiskava, lähtudes järgmisest:
1) elamufondi progressiivse rekonstrueerimise riiklik trajektoor väljendatakse kogu elamufondi keskmise primaarenergiatarbimise vähenemisena kilovatt-tundi ruutmeetri kohta aastas ajavahemikul 2020–2050 ning selles määratakse kindlaks eluhoonete või eluruumide arv või vastav põrandapind, sealhulgas 43 protsenti halvima energiatõhususega eluhoonete ja eluruumide arv või vastav põrandapind, mis tuleb igal aastal rekonstrueerida ja millega saavutatakse vähemalt 55 protsenti kogu elamufondi keskmise primaarenergiatarbimise vähenemine;
2) kogu elamufondi keskmine primaarenergiatarbimine kilovatt-tundi ruutmeetri kohta aastas väheneb võrreldes 2020. aastaga vähemalt 16 protsenti 2030. aastaks, vähemalt 20–22 protsenti aastaks 2035 ning on 2040. aastaks ja seejärel iga viie aasta järel samaväärne või väiksem kui riiklikult kindlaks määratud väärtus, mis tuleneb keskmise primaarenergiatarbimise järkjärgulisest vähenemisest ajavahemikul 2030–2050 vastavalt sellele, kuidas elamufond muudetakse heitevabade hoonete fondiks;
3) ehitusseadustiku §-s 699 mitteelamutele kehtestatavate energiatõhususe miinimumstandarditega tagatakse, et kõige kehvema energiatõhususega olemasolevad mitteelamud jäävad vähemalt alla 16 protsendise piirmäära alates 2030. aastast, alla 26 protsendise piirmäära alates 2033. aastast ning 2040. ja 2050. aastaks peavad mitteelamud vastama madalamatele energiatõhususe maksimaalsetele piirmääradele vastavalt hoonefondi heitevabaks muutmise kavale.

(5) Energiasäästu koordinaator koostab ja esitab Euroopa Komisjonile iga viie aasta tagant riikliku energia- ja kliimakava osana renoveerimiskava, lisades sellele viimase pikaajalise rekonstrueerimise strateegia või renoveerimiskava rakendamise üksikasjad, näidates, kas seatud riiklikud eesmärgid on saavutatud.

(6) Rekonstrueerimiskava lisana avaldatakse kokkuvõte avaliku konsultatsiooni tulemustest.

(7) Toetusmeetmete kehtestamisel lähtutakse renoveerimiskavas nimetatud eesmärkidest.

§ 44. Renoveerimiskava avalik konsultatsioon

Renoveerimiskava väljatöötamise käigus korraldab energiasäästu koordinaator huvirühmadega avaliku konsultatsiooni, mille põhjal koostatakse avaliku konsultatsiooni tulemuste kokkuvõte ning avaldatakse renoveerimiskava kavandi lisana.“;

5) paragrahvi 30 pealkirja täiendatakse pärast sõna „levitamine“ sõnadega „ja ühtsete kontaktpunktide teenused”;

6) paragrahvi 30 täiendatakse lõigetega 6–8 järgmises sõnastuses:
„(6) Energiasäästu koordinaator tagab tehnilise abi keskuste loomise ja käitamise ühtsete kontaktpunktide kaudu. Tehnilise abi keskused on mõeldud hoonete rekonstrueerimisega seotud osapooltele. Ühtsed kontaktpunktid luuakse koostöös asjakohaste asutuste, kohaliku omavalitsuse üksuste, kohaliku omavalitsuse üksuste liitude ja erasektori sidusrühmadega.

(7) Energiasäästu koordinaator tagab, et tehnilise abi keskused on riigi territooriumil kättesaadavad, luues vähemalt ühe ühtse kontaktpunkti:
1) 80 000 elaniku kohta;
2) piirkonna kohta;
3) piirkondadesse, mille hoonefondi keskmine vanus ületab riigi hoonefondi keskmist vanust;
4) piirkondadesse, kus rakendatakse piirkondlikke rekonstrueerimisprogramme, või
5) paika, kuhu kättesaadava kohaliku transpordiga jõudmine võtab aega keskmiselt alla 90 minuti.

(8) Käesoleva paragrahvi lõikes 6 nimetatud ühtne kontaktpunkt:
1) annab kodumajapidamistele ja korteriühistutele, väikestele ja keskmise suurusega ettevõtjatele, mikroettevõtjatele ning avaliku sektori asutustele ühtlustatud teavet tehniliste ja rahaliste võimaluste ja lahenduste kohta;
2) pakub rekonstrueerimisprojekti eri etappides terviklikku tuge kodumajapidamistele ja korteriühistutele, keskendudes peamiselt halvima tõhususega hoonetele, energiaostuvõimetutele isikutele, energiaostu riskirühmadele ja rekonstrueerimisteenuseid osutavatele ettevõtetele;
3) annab sõltumatut nõu hoonete energiatõhususe kohta;
4) pakub sihtotstarbelisi teenuseid korteriühistutele, vähekaitstud leibkondadele, energiaostuvõimetutele isikutele, energiaostu riskirühmadele ja väikese sissetulekuga leibkondade liikmetele.“;

7) paragrahv 351 tunnistatakse kehtetuks;

8) seadust täiendatakse §-ga 352 järgmises sõnastuses:
„§ 352. Riikliku hoonete renoveerimiskava esitamine	Comment by Kristel Soodla - JUSTDIGI: Pealkiri nimetab ainult renoveerimiskava esitamist, kuid lõige 2 reguleerib ka kava ajakohastamist. Palume paragrahvi pealkiri viia kooskõlla sätte sisuga.

(1) Energiasäästu koordinaator koostab ja esitab Euroopa Komisjonile käesoleva seaduse § 43 kohase renoveerimiskava esmakordselt hiljemalt 2026. aasta 31. detsembriks, seejärel riikliku energia- ja kliimakava osana 2030. aasta 1. jaanuariks ning seejärel iga viie aasta järel.

(2) Riikliku energia- ja kliimakava ajakohastamisel Euroopa Parlamendi ja nõukogu määruse (EL) 2018/1999 artikli 14 alusel võib energiasäästu koordinaator renoveerimiskava ajakohastada.“.;	Comment by Kristel Soodla - JUSTDIGI: Semikooloni asemel peab siin olema punkt.


§ 4. Elektrituruseaduse muutmine
Elektrituruseaduse § 3 punktis 36 asendatakse tekstiosa „1996. aastal väiksem kui 1 gigavatt-tund (edaspidi GWh)“ tekstiosaga „2022. aastal väiksem kui 500 gigavatt-tundi (GWh).“.	Comment by Kristel Soodla - JUSTDIGI: Siin oli üleliigne punkt.



Lauri Hussar	Comment by Kristel Soodla - JUSTDIGI: Vastavalt Riigikogu juhatuse 2014. aasta 10. aprilli otsusega nr 70 kehtestatud eelnõu ja seletuskirja vormistamise juhendile (lk 136), kättesaadav siin:

